ΓΡΑΠΤΗ ΕΡΩΤΗΣΗ P-1918/99

υποβολή: Francesco Turchi (UEN) προς την Επιτροπή

(14 Οκτωβρίου 1999)

Θέμα: Ρωσσία

Στην περίπτωση που ανταποκρίνεται στην πραγματικότητα το γεγονός ότι άνω των 1000 εκατ. ευρώ ετησίως χορηγήθηκαν στη Ρωσσία μέσω του προγράμματος Tacis καιπό το πρίσμα των σκανδάλων στα οποία εμπλέκεται σήμερα η ρωσσική κυβέρνηση, ποιές διαδικασίες ελέγχου εφαρμόσθηκαν όσον αφορά τη χορήγηση των ενισχύσεων αυτών και την πραγματική χρησιμοποίησή τους για ανθρωπιστική βοήθεια και όχι για άλλους σκοπούς;

Απάντηση του κ. Patten εξ ονόματος της Επιτροπής

(16 Νοεμβρίου 1999)

Το πρόγραμμα Tacis χορήγησε 1.200 εκατ. στη Ρωσία κατά την περίοδο 1991-1998. Ο προϋπολογισμός του προγράμματος δράσης 1999 για τη Ρωσία είναι 99,5 εκατ.. Το Tacis δεν παρέχει ανθρωπιστική βοήθεια. Το πρόγραμμα Tacis χορηγεί μη επιστρεπτέες ενισχύσεις για παροχή συμβουλών πολιτικής, τεχνική στήριξη, μελέτες και κατάρτιση και άλλα μέτρα για τηνποστήριξη της διαδικασίας μετάβασης σε οικονομίες αγοράς και δημοκρατικές κοινωνίες. Πλήρεις λεπτομέρειες του προγράμματος Tacis 1998πάρχουν στην ετήσια έκθεση 1998, που δημοσιεύθηκε πρόσφατα.

Όλα τα προγράμματα και τα σχέδια που χρηματοδοτούνται βάσει του Tacisπόκεινται σε διαδικασίες παρακολούθησης, αξιολόγησης και λογιστικού ελέγχου, οι οποίες πρέπει να διεξάγονται, ει αναγκαίον επιτόπου, από τις αρμόδιεςπηρεσίες της Επιτροπής και από το Ελεγκτικό Συνέδριο.

Η κοινήπηρεσία εξωτερικών σχέσεων (SCR), που δημιουργήθηκε τον Ιούλιο του 1998, περιέλαβε για πρώτη φορά μονάδα λογιστικού ελέγχου, ειδικά επιφορτισμένη με τον έλεγχο όλων των ενεργειών εξωτερικής βοήθειας. Στο πλαίσιο της βοήθειας που παρέχεται στη Ρωσία βάσει του προγράμματος Tacis, η μονάδα έχει ήδη αρχίσει σειρά λογιστικών ελέγχων που έχουν στόχο να ελέγξουν τη σχετική βοήθεια και να εξασφαλίσουν ότι οι κοινοτικοί πόροι χρησιμοποιούνται ορθώς σύμφωνα με τους όρους και τις προϋποθέσεις της σχετικής συμφωνίας χρηματοδότησης. Μέχρι σήμερα, οι προσπάθειες αυτές επικεντρώθηκαν σε εκείνες τις δραστηριότητες για τις οποίες θεωρήθηκε ότι η ανάγκη για λογιστικούς ελέγχους ήταν ιδιαίτερα επείγουσα. Αυτές περιλαμβάνουν: λογιστικούς ελέγχους των προγραμμάτων και συμβάσεων βάσει των οποίων χορηγήθηκε τεχνική στήριξη σε εργοστάσια πυρηνικής ασφάλειας σε χώρες όπως η Ρωσία" μέτρα για την έναρξη σειράς λογιστικών ελέγχων για τον έλεγχο της βοήθειας που παρέχει τα βάσει του προγράμματος επισιτιστικής βοήθειας στη Ρωσία και συμβάσεις και προγράμματα βάσει του Tacis, για τα οποία είχε κινηθεί η προσοχή της Επιτροπής σε ενδεχόμενα προβλήματα όσον αφορά τον οικονομικό έλεγχο και τη διαχείριση των κοινοτικών πόρων.

Βρίσκονται στο στάδιο της επεξεργασίας περαιτέρω μέτρα για την αύξηση του βαθμού ελέγχου όσον αφορά τους κοινοτικούς πόρους που παρέχονται στη Ρωσία, όπως είναι εκείνα για τη σύναψη συμβάσεων-πλαισίων βάσει των οποίων θα είναι δυνατή η ταχύτερη και με μεγαλύτερη ευελιξία ανταπόκριση στις μελλοντικές αιτήσεις για λογιστικούς ελέγχους. Ένα τέτοιο μέσο θα επιτρέψει τη δρομολόγηση δραστηριοτήτων λογιστικού ελέγχου για τον έλεγχο μεγαλύτερου ποσού εξωτερικής βοήθειας που διοχετεύεται στη Ρωσία.

Στην περίπτωση που η ανάλυση των λογιστικών αυτών ελέγχων φανερώσει οποιαδήποτεποψία για την ύπαρξη ανωμαλιών ή ενδεχόμενης απάτης, ο OLAF ενημερώνεται αμέσως.

Έχουν επίσης διεξαχθεί αξιολογήσεις των προγραμμάτων Tacis. Η ηλεκτρονική διεύθυνση του SCR στο Internet http://europa.eu.int/comm/scr/evaluation/index.htm (τμήμα αξιολόγησης) περιέχει τα πλήρη κείμενα όλων των αξιολογήσεων που έχουν διεξαχθεί τα τελευταία τρία χρόνια. Επιπλέον, το τρέχον πρόγραμμα επισιτιστικής βοήθειας και το συνολικό πρόγραμμα για τη χώραπόκεινται τώρα σε βαθύτερη αξιολόγηση.

Οι αξιολογήσεις αυτές, σε σχέση με τη σειρά των στόχων που έχουν τεθεί και τις ανάγκες των χωρών δικαιούχων του Tacis, αναλύουν τον τρόπο με τον οποίο οι δράσεις Tacis πληρούν τα κριτήρια αρμοδιότητας, αποτελεσματικότητας, απόδοσης, αντίκτυπου και βιωσιμότητας.

Τη διαχείριση των προγραμμάτων ανθρωπιστικής βοήθειας της Κοινότητας έχει η Επιτροπή. Τα προγράμματά της εφαρμόζονται σε συνεργασία με επαγγελματικούς ανθρωπιστικούς παράγοντες όπως οι ειδικέςπηρεσίες των Ηνωμένων Εθνών, οι ευρωπαϊκές μη κυβερνητικές οργανώσεις (ΜΚΟ) και ο Ερυθρός Σταυρός. Η Επιτροπή δημιούργησε πρόσφατα τεχνικό γραφείο στη Μόσχα για την άμεση επιτόπου παροχή συμβουλών στους εταίρους.

Γενικά, η Επιτροπή συμμερίζεται τη γνώμη για προσεκτική αξιολόγηση της αξιοπιστίας των συστημάτων διανομής στη Ρωσική Ομοσπονδία. Στην πραγματικότητα, αυτός είναι ένας από τους κύριους λόγους για το ότι το μέγεθος των δραστηριοτήτων της Επιτροπής στη χώρα αυτή παρέμεινε σχετικά περιορισμένο (ένα από τα βασικά κριτήρια κατά τη λήψη απόφασης από την Επιτροπή σχετικά με μία πρόταση σχεδίου είναι η δυνατότητα κατάλληλης παρακολούθησης).